Ek het ontdek dat aardse besittings nie jou lewe kan vol maak nie. Ek weet nou dat mens nooit moet opgee op drome nie. Drome het die manier om waar te word, sommer so en sonder rede en partykeer uit heel onverwagte oorde.
Ek het geleer dat mens in moeilike tye, 'n innerlike sterkte ontdek waarvan mens nooit bewus was nie. Ek het geleer dat die lewe mens partykeer 'n skewe klap kan gee en as dit nie vir hierdie klappe was nie, sou my lewe sonder diepte gewees het. Ek het agtergekom dat hierdie "eye openers" eintlik "blessings in disguise" is. Die brille wat jou in blinde oomblikke, visie kan gee.
Hy moet homself ordentlik kan voorstel en weet dat hy my eerste moet kontak en 'n effort sal moet insit. 'n "Hi" of "wil jy gesels" gaan verseker nie my beindruk nie.
Verkieslik my eie ouderdom, ek wil nie graag oor 2 jaar valstande in 'n glas water aanskou en met die klank van 'n suurstoftenk aan die slaap raak nie, of dat mense wonder of ek my oupa vir 'n stappie gevat het nie. Ek sal nie reageer indien jy nie 'n foto het nie. My enigste voorkeur is 'n wit Afrikaanse man.
Ek is opsoek na iemand wat deur dik en dun by my kan staan en die lewe saam met my geniet. 'n Verhouding is harde werk en mens moet saam vir 'n "ons" veg, nie kwaad kan gaan slaap nie, en moeilike tye as lesse sien en nie as 'n rede om weg te stap nie. Iemand wie se woord sy eer is.
'n Oorgevoelige, fyngevoelige man wat vir dae kwaad bly is 'n totale nee. Iemand wat nie boekhou van die kwaad nie, en dadelik na 'n verskil kan aangaan en vergeet, is verseker eienskappe wat ek hoog aanskryf.
Mens verstaan mekaar nie van die begin af 100 % nie, dis 'n skuur en skaaf om daardie punt te bereik - mens hanteer konflik op verskillende maniere, dit sal lekker wees om iemand te kry wat konflik kan ontlont, en saam 'n middeweg vind.